text: Hej, kdo pa čuva otroke? - Nepremagljiva.si Hej, kdo pa čuva otroke? 21 novembra, 2019 JAZ, REBEKA Rebeka Dremelj Ste recimo kdaj doživele, da bi vašega moža to vprašali? Ali pa na primer, kako usklajuje kariero z družinskim življenjem? Imam nekaj prijateljic (na viberju imamo celo skupino z naslovom MAME V AKCIJI) , s katerimi se vsake toliko časa malo podružim. Skupaj gremo kdaj v gledališče, večerjo, ali pa se pri kateri doma dobimo samo za kofetkanje ( v resnici pijemo gin&tonic, se smejimo in šinfamo čez soproge, ampak kofetkanje se sliši bolj spodobno ;). Spoznale smo se v vrtcu, saj so bili naši otroci v isti skupini GUMBKI. No, zdaj so že vsi šolarji, niso več sošolci, me pa smo še vedno ostale Mame v akciji in se še vedno redno, vsaj 4 x letno dobimo, da se malo nasmejimo. In ali veste, kako običajno začnemo druženje? Z enim in istim vprašanjem. "Hej, kdo pa čuva otroke?" Ste recimo kdaj doživele, da bi kdo vašega moža, ko gre sam ven, kdo vprašal, "Hej kdo čuva otroke?". Sicer res, da tega ne moremo vedeti, ker nas takrat ni zraven, ampak iskreno, jaz res zelo močno dvomim, da jim je to vprašanje ob kozarcu piva sploh pomembno. Ste recimo tudi kdaj doživele, da bi vašega moža vprašali, kako usklajuje kariero z družinskim življenjem? Neeeee! Nikoliiii!!!!! Če sem malo žleht, pa verjamem, da me boste podprle, verjetno ga ne vprašajo zato, ker mu tega pač ni treba. Tako kot večini moških, ki jih poznam. Ni mi še uspelo ugotoviti, ali smo za to krive me, žene, ki smo jih navadile, da znamo večino stvari postoriti same, ali so za to krive njihove mame, ki so jih razvadile že v štartu, ali pač tako je in nikoli ne bo drugače, ne glede na to, koliko bomo težile, koliko blogov bomo napisale na to temo, kolikokrat se bomo zaradi tega skregale.... Mogoče bo v nadaljevanju komu zvenelo, da jamram. Tudi prav, včasih je treba tudi jamrati, da se počutiš bolje. Jaz ne skrivam tega, da sem velikokrat razpeta med tem, da sem mama, žena in med tem, da sem Rebeka Dremelj. Blagovna znamka, ki nosi moje ime. Moja služba je specifična. Nimam urnika, nimam neke rutine, če pogledate moj koledar v telefonu vas lahko tudi kap. Vse je do minute natempirano, nemalokrat v enem dnevu prevozim celo Slovenijo in počnem toliko različnih stvari, da se včasih sama sebi čudim, kako to zmorem. Ni mi še uspelo ugotoviti, ali smo za to krive me, žene, ki smo jih navadile, da znamo večino stvari postoriti same, ali so za to krive njihove mame, ki so jih razvadile že v štartu, ali pač tako je in nikoli ne bo drugače, Ženske očitno zmoremo vse ;). Usklajujem vseh 500 dnevnih obveznosti povezanih s poslom, z vsemi 500 obveznostmi povezanimi s Šajano in Sijo. Moji možgani včasih funkcionirajo takole: "Sija mora jutri imeti s seboj v vrtcu predpasnik, ker pečejo piškote. Joj, Šajani sem pozabila podpisati dovolilnico, Šajana a si vzela vodo s seboj v šolo, kdaj sem že zmenjena danes za tisti sestanek, aaaaa pozabila sem sprintati pogodbo, Šajana, si popila vitamine, piščanca moram vzeti iz skrinje, da se odtali, Sandi, si ju namazal z oljem za odpornost, kako spet ne veš kateri oljček je pravi? (tukaj vskoči triletna Sija- ATI, TEGA LOZASTEGA) :-))))." Kako nam, drage dame, vse to hudiča sploh uspe? Se čudimo, da nam včasih enostavno zmanjka besednega zaklada? Jaz pri sebi opažam, da kdaj hočem kaj povedati, pa se ne spomnim besed. Kot, da ne govorim več slovensko. Čudno, kajne?? Neee, ni čudno. Moji možgani so preobremenjeni. Disk je poln. Če želim nanj naložiti še kakšno informacijo, jih moram nekaj izbrisati. In potem dobim vprašanje – kako tega ne veš? Saj sem ti povedal prejšnji teden. 🙂 Hej stari, nimam pojma!!!!! Pozabila sem. Ja , pozabljam. Vse pozabim, če si ne zapišem. Včasih moram prav pomisliti koliko sem stara. Aaaaa.....noro! Veliko truda vložim v to, da sem organizirana, disciplinirana in opravim delo sproti. Naučila sem se tudi, da pač vsega ne morem storiti sama. Zato sem lepo začela "delegirati" opravila, najprej doma. Sandija tako zjutraj včasih na hladilniku pričaka listek, na katerem je napisano, kaj mora tisti dan storiti, kdaj ima Šajana kakšen krožek, kakšen je moj urnik ( sicer mu to vse povem, ampak za vsak slučaj še napišem) .... Meni se ne ljubi več kregati in pričakovati, da si bo mož zapomnil vse kar zadeva otrok, ker si jaz to zapomnim. Naši softveri v glavi so več kot očitno različni :). Sprijaznila sem se s tem, da ne bo nikoli drugače, da se teh stvari pač ne bo spomnil sam, ampak potrebuje opozorilo, oziroma lahko poimenujemo, da bo zvenelo celo lepše, da potrebuje mojo podporo. Ženske in moški imamo več kot očitno različne poglede, različne prioritete in različno vidimo delo. Prej, ko se s tem sprijaznimo, bolje je :). Meni se ne ljubi več kregati in pričakovati, da si bo mož zapomnil vse kar zadeva otrok, ker si jaz to zapomnim. Naši softveri v glavi so več kot očitno različni :). Ravno zadnjič je prijateljica jamrala, kako se mož nikoli ne spomni sam od sebe preobleči posteljnine. Svoje. To, da je treba preobleči postelje otrokom, mislim, da sploh ni potrebno posebej poudarjati, kakšna španska vas jim je to. Za mojega moža, ki je drugače zelo mahnjen na higieno, tušira se najmanj dvakrat dnevno, tudi nisem prepričana, da bi mu bilo menjavanje posteljnine zelo pogosto opravilo.😉 Nedvomno je družina najpomembnejša v življenju, ampak včasih, roko na srce, potrebujemo tudi nekaj za zadovoljitev svojega lastnega ega: malo kariere in pa veliko "druženja" s prijateljicami. Vsaj jaz sem takšna. Spomnim se, kako sem imela napade slabe vesti, ker sta zvečer Šajana in Sija zaspali brez mene, ker sem bila na poti na nastop. Ampak konec koncev, imata skrbnega očeta, tudi on ju zna enako spraviti spat kot jaz. Pustimo, da včasih nisem bila tega mnenja, ker sem to vse morala storiti jaz, ker samo jaz znam... ( Kako neumno je bilo to od mene!). Zavedam se, da bom večno iskala ravnotežje med družino in kariero in zato bom vedno lahko, za razliko od mnogih gospodov odgovarjala na vprašanje kako usklajujem družinsko in karierno življenje. Zavedati sem se začela, da mi je kariera tudi pomembna, da mora obstajati, ko sem enkrat sama pri sebi to razčistila in se nehala ukvarjati z napadi slabe vesti, je življenje postalo lažje in lepše.


source: CulturaX

text: Beltinci bodo bogatejši za igrišče z umetno travo | Sobotainfo.com Beltinci bodo bogatejši za igrišče z umetno travo sobotainfo 27. Oktober 2019 10:06 v Šport Ob športnem parku v Beltincih potekajo gradbena dela. Tam namreč nastaja novo igrišče z umetno travo. V Beltincih bodo v prihodnje bogatejši za novo igrišče z umetno travo, ki nastaja za tamkajšnjim športnim parkom. Investitor je občina Beltinci, izvajalec del pa podjetje Maučec iz Gančanov. Igrišče bo seveda dobilo tudi vso pripadajočo infrastrukturo in opremo, ki je potrebna. Sicer pa bo novo igrišče ograjeno s panelno ograjo, ob igrišču se bo po celotni dolžini uredil zemeljski nasip, ki se bo koristil kot naravna tribuna za gledalce. Urejen bo tudi dovoz in dostop do igrišča, načrtovanje in izvedba nogometnega igrišča pa sta skladna s pravili in določbami Nogometne zveze Slovenije. Skupna površina objekta bo znašala 8.233 kvadratnih metrov, urejena bo drenaža, položena umetna trava pa bo morala ustrezati certifikatu FIFA Pro. BÖLTINČAR (nepreverjen) 8 mesecev 1 teden nazaj Gradi se najbolj pomemben, potreben in strateški projekt za Občino Beltinci (župana) vse druge in nujne stvari smo v Občini Beltinci že zgradili, ne rabimo več nič, imamo vse zato je potrebno pejneze ponucati in zgraditi igrišče z umetno travo. Komu je to namenjeno ??? Ali je to posledica Viragove zmage na Apatičevi listi ???? Da bi vsaj bila normalna trava, da bi se lahko magarec in kakši ciganjski konj napasel niti to se ne bo dalo. Bog odpusti jim grehe, saj ne vedo kaj delajo. starček1 (nepreverjen) 8 mesecev 1 teden nazaj Ja ja za podporo trbej plačati. Glavno ka do igre, jebeš tij kruh glavno ka do igre. Prebivalec Občine (nepreverjen) 8 mesecev 1 teden nazaj Kaj pa če bi se občina najprej pobrigala za športno dvorano šole, katera je že zdavnaj premala za otroke? Ali je nogomet bolj važen kot 700 otrok? muraII (nepreverjen) 8 mesecev 1 teden nazaj či je dvorana bijla zadosta velka pred 30 in več lejti da je bilo 1000 pa več dice te zaj da je pol menje dice v šole tuj zadosta dobra! In reply to Kaj pa če bi se občina... by Prebivalec Občine (nepreverjen) nogometaš89 (nepreverjen) 8 mesecev 1 teden nazaj Odlično, sedaj bo omogočena vadba tudi v zimskem času. Škoda le, da niso istočasno v projekt vključili postavitev reflektorjev. Mogoče kdo ve, če je še vedno aktualen projekt, da se v prazen prostor pod tribuno stadiona, dogradi slačilnice in ostale servisne prostore? Vem, da pred leti je bilo govora o tem. ZA NOGOMETAŠA (nepreverjen) 8 mesecev 1 teden nazaj Tij si en drek pa nej nogometaš napišeš "sedaj bo možna vadba tudi v zimskom časi" tij misliš, da boš držal marelo ka ne bo sneg spadno na to igrišče ali kaj ? Pod takim igriščem mora biti talno gretje (primer Vivat) te je možna zimska vadba, pa ne piši več norije če se ne razmiš. In reply to Odlično, sedaj bo omogočena... by nogometaš89 (nepreverjen) NdB (nepreverjen) 8 mesecev 1 teden nazaj Glaven izvajalec ni Maučec.. Iz evropskih sredsrev gre 70%, reflektori se pridejo na to novo igrisce... Slacilnice zal neso v sklopi toga projekta.. Vsi keri mate telko problemov z ten prosin me palamudite na pamet.... Pa ne bojte tak fausni... Ci bi se vas vec lidij prikazalo na tekmaj.. Tej ka vecijnoma po gostilnaj mate telko za povedati bi ze slacilnice daven vejk meli... Neven zakoj telko pluvlete po zupani. Saj ste pa ga volili.. ? ZA NdB (nepreverjen) 8 mesecev 1 teden nazaj Za tebe pa točno znan što si no te mi pa odgovori: zakoj dela ravno vse Maučec? 70% evropski sredstev je laž in za tebe seveda evropska sredstva niso denar, kaj pa je potem ? nogomet v Beltincaj ste nekateri zajebali, kdo bo hodil to gledat ? Zakoj pa delate igrišče če slačilnic nemate, pač pametno vodstvo, po župani nihče ne pluvle, samo on se mora zavedati ka je on zaradi občanov in nej občani zaradi njega, občane kdo kaj vpraša, nihče nič, pa bi po zakonodaji moral. Mislim ka si je te župan obul dosti prevelke čevlje. In reply to Glaven izvajalec ni Maučec... by NdB (nepreverjen) Vse lepo tou igrisce .Zaj pa fajn parkirisce med staro zeleznino in zvezdo ,vred zemite. OBČAN B. (nepreverjen) 8 mesecev 1 teden nazaj Naj mi nekdo napiše kelko ta pizdarija košta, ker nikjer ne najden podatka. In zakoj v občini vse dela Maučec. DF pa ka te to briga kelko košta tak nejde iz tvojoga žepa ka si itak socialni problem. Glavno ka tij brez veze nekaj komentejraš. Tele zabito. In reply to Naj mi nekdo napiše kelko ta... by OBČAN B. (nepreverjen) za df (nepreverjen) 8 mesecev 1 teden nazaj DF ka se mejšaš v vsak drek pa komentejraš - bolnik, v ton primeri ide za mojo občino zato imam vso pravico jebe se mi pa za tvojo občino in nikoli nen komentejral. Malo pameti v prazno glavo. In reply to DF pa ka te to briga kelko... by df (nepreverjen) hnppop..y (nepreverjen) 8 mesecev 1 teden nazaj kaj si se nej gor priso? saksa obcina ima svojega lokalno gradbinca. pogledni erar in bos takoj vedel kdo je v kateri obcini doma. GOSTEK (nepreverjen) 8 mesecev 1 teden nazaj Zakaj pa nebi delal Maučec - zato ker si mu ti zelo, zelo nevoščljiv? Naj delajo domači!! Pozanimaj (o denarju) se na pravem mestu - občini! Kdo je z... nogomet v Beltincih? Člani, kadeti, mladinci v 2. ligi, mlajša selekcija v 1. ligi, delajo še druge selekcije - v Sloveniji je mnogo, mnogo krajev, ki so finančno močnejši...pa jih ni tako visoko, nimajo pa toliko "štenkašov" in nevoščljivcev, ljudi, ki niso z ničemer zadovoljni, ne napravijo pa tudi nič. Tudi slačilnice bodo - načrti so že iz prejšnjega mandata občine, čaka se evropski razpis?! Malo manj ihte...pa vse pride, seveda s trdim delom za skupnost, ne pa s kritizerstvom. ZA GOSTEKA (nepreverjen) 8 mesecev 1 teden nazaj Iz svoje dolgoletne prakse vem, da Maučec ni nikoli bil najcenejši ampak je med najdražjimi. To če je domači še ne pomeni ka za njega zakonodaja ne velja, dobite v kratkem obisk Računskega sodišča, da se ne boste potem jokali. Nogomet ste pripeljali v Beltincih v p.... materino, vsi domači ka tu gor zrastejo morajo špilati po drugih klubih, ker vi gostite tujce, zato tudi tisto delo z selekcijami je brez veze in koristi (vzemite si vzgled po tujih klubih kako se igralci vzgajajo). Seveda če vam kdo hoče kaj svetovati je takoj štenkaš ker ste vsi mudrijaši in uber pametni. Puno je občinske dece, ki bi radi nogomet špilali niti imate za to sposobne trenerje pa tudi opremo si sami kupijo. Tak da ne delaj se pametnega.


text: Mali japonec z velikim šarmom - Delo Mali japonec z velikim šarmom Preizkusili smo: Toyota aygo 1.0 VVT-i x-cite bi-tone Toyota aygo je v vseh pogledih živahen mali avtomobil. Foto Gašper Boncelj 11.12.2018 ob 17:08 Čas branja: 2:37 min. Mini avtomobili se redko pripeljejo na kak preizkus, nasploh se zdi, da v Evropi industrija vanje ne verjame. Zato je zanimiv tudi kateri od prenovljenih modelov, kot je toyota aygo. Z veliko živahnosti te hitro pridobi na svojo stran. Aygo je v izvedbi bi-tone že zunaj živahen avtomobil, morda je to celo preblaga oznaka, v bistvu je zelo atraktiven. To je sicer osebno mnenje, a kombinacija vijoličaste in črne je dobrodošla poživitev voznega parka, z nekaterimi oblikovnimi potezami vred, kot so sprednja maska v obliki črke X ali zadnje ostre pokončne luči. Živahnosti ne manjka niti v kabini, kar zlahka ublaži vtis plastičnosti oziroma dejstva, da v takšnem vozil(c)u pač ne boste našli zelo žlahtnih materialov. Tudi sredinski prikazovalnik je živopisen, a zato dobro viden in v svojih menijih ponuja veliko stvari; pametni telefon se z njim poveže hitro, glasba prek digitalnega radia igra zelo dobro, čeprav aygo ni prav velik, nam z vzvratno kamero privošči še pregled dogajanja za seboj. Notranjost je pripravljena pestro in dobro skriva dejstvo plastičnega okolja. Foto Gašper Boncelj Nekaj varnostnih asistenčnih sistemov ima, ne pač vseh, ki jih poznajo veliki. Spredaj se sedi zelo dobro, zadaj in v prtljažniku je prostora pričakovano manj (dostop je dober), gre pač za avtomobil, ki v dolžino meri le 3,5 metra. No, vse ni oh in sploh, zadaj lahko stekla v vratih le priškrnete s plastično kljukico, ne morete jih spustiti. Tudi ko se z njim zapeljemo naokoli, aygo postreže z živahnostjo. Izboljšani litrski bencinec (moč 53 kW/72 KM) z zvokom takoj razkrije, da ima samo tri valje, a gre rad višje v vrtljaje in pri tem ne zganja teatra. Pravzaprav deluje dokaj mirno. Tudi na avtocesti se lahko dostojno podate v prehitevanje. Po drugi strani ima dokaj dobro lego na cesti in občutek za volanom sploh ni slab. V mestu seveda vožnja z njim prav tako prija, okretnost je tam še toliko večja vrlina. Aygo pričakovano ni požrešen, porabo goriva lahko ob neagresivni vožnji spustite pod šest litrov, ne pa tako zelo nizko, kakor obljubljajo tovarniški podatki.


text: Temna čokolada lahko pozdravi nadležen kašelj - Radio 2 Temna čokolada lahko pozdravi nadležen kašelj En košček na dan, odžene zdravnika stran čokolada kašelj zdravilo Kot da potrebujemo dodatni razlog, da jemo čokolado? :) Profesor Alyn Morice, vodilni strokovnjak na področju pulmologije ter vodja kardiovaskularnih in pulmoloških študij na Univerzi v Hullu pravi, da čokolada pomaga pri trdovratnem kašlju in to naj bi potrdil tudi z raziskavo. Razlog zakaj čokolada tako blagodejno vpliva na nadležen kašelj, tiči v teobrominu, izvlečku iz kakava, ki dokazano stabilizira kašelj pri bolnikih. V raziskavi so 14 dni uporabljali 1.000 miligramov teobromina, ki so ga bolniki jemali 2x dnevno. Kot zanimiva primerjava – tablica temne čokolade z vsaj 70% deležem kakava vsebuje več kot 1350 miligramov te snovi. Raziskovalci so ugotovili tudi, da je čokolada v boju proti kašlju skoraj tako učinkovita kot kodein; snov, ki jo najdemo v sirupih proti kašlju. Kodein pogosto povzroča utrujenost in zaspanost, temna čokolada pa po drugi strani nima prav nobenih negativnih stranskih učinkov, kvečjem pozitivne.


text: Od nesrečnih pesnikov do nemških dadaistov | Dnevnik Od nesrečnih pesnikov do nemških dadaistov Po koncu Animateke v Ljubljani se je festival tudi letos preselil v Maribor, kjer v tem tednu poteka del spremljevalnega programa. Poseben gost festivala v Mariboru bo norveški stripovski ustvarjalec Lars Fiske, ki je v preteklosti že sodeloval z Animateko. 14. december 2012 00:00 6. januar 2015 12:11 6. januar 2015 12:11 Ne glede na zelo širok ustvarjalni opus nosijo vsi Fiskejevi projekti značilen avtorjev podpis – to je prepoznaven risarski stil – kar pokaže tudi razstava v Kinu Udarnik. (Foto: arhiv Foruma Ljubljana) Lars Fiske (1966), ki velja za enega pomembnejših sodobnih avtorjev stripa, se je v Ljubljani predstavil že leta 2006 kot rezidenčni umetnik Animateke. Tokrat se v Mariboru predstavlja z razstavo in slovenskim prevodom stripovskega albuma Matjemanija (2012), ki ga je v zbirki Ambasada Strip izdal Forum Ljubljana. Skandinavci in strip Tako kot v večini skandinavskih držav ima strip tudi na Norveškem dolgo tradicijo, po številu bralcev stripa (glede na število prebivalcev) pa jo prekaša edinole Japonska. Domača stripovska scena se je začela razvijati že v 60. letih pod vplivom ameriških underground klasikov, pomembno vlogo pri promociji norveških avtorjev pa imajo predvsem neodvisne založbe, med njimi tudi založba No Comprendo Press, katere varovanec je Lars Fiske. Fiske se je s stripom začel ukvarjati že pri rosnih dvanajstih letih, pri 15 letih je prodal svoj prvi strip, navdih pa je takrat iskal predvsem v Hergéjevih albumih o Tintinu, saj je tako rekoč zrasel s stripi tega belgijskega avtorja. Kot se spominja, mu je »mama vsak teden kupila nekaj stripov in še preden sem znal dobro brati, sem 'prebiral' oziroma gledal stripe«. Prvim korakom na področju likovnega ustvarjanja je sledil študij grafičnega dizajna in ilustracije na Konstfackskolan v švedskem Stockholmu in nato še specializacija na šoli za dizajn Otis/Parason v Los Angelesu. Svojo profesionalno pot je začel kot ilustrator pri norveški glasbeni reviji Nye Takter, ilustracije in stripe je redno objavljal tudi v različnih stripovskih revijah, že na začetku 90. let pa se je usmeril v izdelavo interaktivnih stripov za objavo na internetu. Danes živi in dela v Oslu, kjer v svojem studiu pripravlja stripovske albume, otroške slikanice in ilustracije za številne knjige, časopise in revije. Prepoznaven avtorski podpis Ne glede na njegov zelo širok ustvarjalni opus nosijo vsi Fiskejevi projekti značilen avtorjev podpis – to je prepoznaven risarski stil – kar pokaže tudi razstava v Kinu Udarnik. Prvi del razstave predstavlja že omenjeni album Matjemanija, ki ga je avtor začel ustvarjati v najstniških letih in ga dokončal pred dvema letoma, drugi del razstave pa je osredotočen na Fiskejev zadnji projekt Herr Merz. Po Fiskejevih besedah je trilogija Matjemanija satira o pesniškem, umetniškem in intelektualnem svetu, naslovni junak pa je nesrečni pesnik Matje. Prvi stripi o Matjeju so bili po avtorjevih besedah zelo osebni, predvsem pa alternativni, saj se je takrat zelo trudil, da bi bila njegova dela čim manj komercialna. »Bil sem najstnik in bil sem prepričan, da ustvarjam avantgardno umetnost. Sčasoma pa sta se spremenila tako vsebina kot tudi vizualna podoba stripov.« Povsem drugačno zasnovo ima njegov eksperimentalni projekt Herr Merz, risana biografija nemškega dadaista Kurta Schwittersa, v kateri je Fiske združil svoj in Schwittersov risarski stil. O nastajanju tega projekta je avtor povedal: »Včasih so me navduševali le stripi drugih avtorjev, zdaj pa me navdihujejo vse vrste umetniških izražanj. Mislim, da to najbolj nazorno pokaže prav moj zadnji projekt o nemškem umetniku Kurtu Schwittersu, katerega vizualni stil in besede uporabljam, da povem svojo zgodbo.« Film brez nasilja, film brez čustev Film brez nasilja, film brez čustevAkcijski filmi so lahko pogosto povod za deviantno vedenje nekaterih posameznikov, so prepričani psihologi. A...


text: VIDEO: Kenji Araki s prvencem 'Boom Boom Boom' - ALTR Radio VIDEO: Kenji Araki s prvencem 'Boom Boom Boom' Singel 'Boom Boom Boom' je prvenec Kenjija Arakija – digitalnega umetnika iz Avstrije s koreninami na Japonskem. Skladba je futurističen talilni lonec, napolnjen z različnimi vplivi, kot so hiperpop, UK-bass, dubstep, noise in veliko mero nonšalantnosti. Kot pravi Kenji je njegov prvenec: "Himna digitalne dobe, ki naj bi razbijala žanrske in družbene meje!" Ta brezkompromisno digitalna skladba je samozavestna predanost pop glasbi, hkrati pa služi tehnikam, zvokom in estetiki bolj akademskega sveta v krogih elektronske glasbe. Podiranje meja in brezkompromisnost. Kenji Araki ima japonske korenine in živi v Avstriji. Njegova glasba je hkrati zavezana pop glasbi, obenem pa uporablja tehnologijo, zvok in estetiko iz "bolj akademskega sveta znotraj elektronskega sveta". V njegovem prvencu 'Boom Boom Boom', ki ga lahko slišite na Altr radiu, lahko slišimo vplive hiperpopa, UK-basa, dubstepa in noisea. Prvenec, ki prepriča, a ne na celotni črti: glede na del besedila "this is noise" in naslov, bi lahko pričakovali nekaj povsem drugega. Kljub temu je potrebno Kenjija Arakija spremljati z budnim očesom. Ima namreč velik potencial, ki bi ga lahko spremenil v eno bolj vznemirljivih osebnosti na avstrijski neodvisni glasbeni sceni. VIDEO: Muse z novim singlom napovedujejo nov album Vizual za singel je bil posnet na Poljskem in ga je navdihnil film Looper. VIDEO: Savastano po Juriju Bradaču v novem videospotu gosti znanega raperja Savastano v novem videospotu za skladbo 'Dobrodošli v MB #2' gosti člana hip-hoperskega kolektiva Sunz Of Man, ki je nekakšen podmladek legendarnih Wu Tang Clan. Kmalu po predstavitvi izvrstnega albuma 'Jamaican Connection', ki so ga posneli v Tuff Gong studiu na Jamajki, nas Brain Holidays ponovno presenečajo.


text: ESTA ZDA: Varen in poenostavljen ESTA prijavni obrazec ESTA vlogo je treba vložiti elektronsko prek spleta. To se naredi z uporabo postopka, ki je sestavljen iz štirih korakov. Prvi in drugi korak zahteva osebne informacije o vas in vsa obvezna polja morajo biti ustrezno izpolnjena, da lahko nadaljujete. Tretji korak je, kjer plačate za strošek ESTA, ki zajema pristojbino za obdelavo in samo dovoljenje. Po plačilu boste prišli na korak štiri, ki potrjuje, da ste vložili vašo ESTA vlogo. Prosimo, zavedajte se, da sistem ESTA ni vizum, ter obisk veleposlaništva ZDA ni potreben - kakor je bilo včasih mogoče pridobiti vizum za ZDA. ZDA ESTA številka vam bo poslana po elektronski pošti in to bo trajalo največ dvainsedemdeset ur. To dovoljenje je ustrezno, če se vaše potovanje nanaša na turizem, posel, tranzit, zdravstveno varstvo ali kratke študijske programe (ne-kreditne). Ko je pridobljeno, ESTA velja za dve leti in če poteče, jo je treba obnoviti. Upoštevajte, da tudi če je veljavna dve leti, lahko v Združenih državah Amerike ostanete za ne več kot devetdeset dni po vstopu v državo in ste uspešno prešli skozi mejne organe. Ko sta vloga in plačilo predložena, boste prejeli ESTA številka po elektronski pošti. Ta številka je vaše potovalno dovoljenje. Spodaj je vzorec dokumenta, ki ga boste prejeli: Z vašimi vprašanji, pripombami ali povratnimi informacijami nas lahko kontaktirate tudi po e-pošti: info@estausaservice.com


text: Notranja senčila, Trnovo pri Gorici :: MojMojster.net NOTRANJA SENČILA, TRNOVO PRI GORICI Iščem dobrega ponudnika, montažerja notranjih senčil: Zbrali in preverili smo ponudnike, montažerje notranjih senčil, ki delajo v kraju Trnovo pri Gorici in okolici. Pošljite povpraševanje in zainteresirani ponudniki, montažerji notranjih senčil vas bodo kontaktirali za ogled, predračun in ponudbe. Priporočen ponudnik, montažer notranjih senčnil v Trnovem pri Gorici, ki lahko izvede: zavese po meri, notranje alu žaluzije, rolo senčila, panelne zavese, plise zavese, lamelne zavese, folije za okna, dobava in vgradnja notranjih senčil, mojstri za notranja senčila, ali drugo se bo zagotovo našel tudi za vas. več


text: Pozabite Kip svobode, to so najbolj veličastni kipi na svetu #fotozgodba - siol.net nedelja, 23. 10. 2016; 14.00 Osveženo: 4 leta, 2 meseca Pozabite Kip svobode, to so najbolj veličastni kipi na svetu #fotozgodba Kip svobode v ameriškem New Yorku je mogoče res najbolj znan kip na svetu, vsekakor pa ni najbolj spektakularen. Precej bolj veličastne kipe lahko namreč najdemo na tej strani Atlantika. Klic domovine, Volgograd, Rusija Spomenik bitki za Stalingrad (danes Volgograd), enemu najbolj krvavih obdobij druge svetovne vojne, je bil nekaj časa (postavili so ga leta 1967) najvišji kip na svetu. Od prstov na nogah do glave kip ženske meri 52 metrov, meč, ki ga drži v rokah, višini dodaja še 33 metrov (skupaj torej 87 metrov višine). Foto: Reuters Gradnja skoraj osem tisoč ton težkega, sicer votlega, kipa je bila zaradi njegovih gest z rokami velik izziv. Inženirjem je naposled težišče kipa uspelo umeriti tako, da ga pri miru drži njegova lastna teža. To pomeni, da podzemnih temeljev praktično nima. Do danes se je zaradi spreminjajočega se toka podtalnice, ki mehča zemljo pod njim, Klic domovine sicer nagnil že za 20 centimetrov. Mati domovina, Kijev, Ukrajina Tudi Mati domovina je spomin na konec druge svetovne vojne. Kip iz nerjavečega jekla je visok 62 metrov, skupaj s podstavkom pa 40 metrov več. V eni roki drži 16 metrov dolg meč, v drugi pa ščit z grbom Sovjetske zveze (kip so postavili leta 1981. Ukrajinci s kipom Mati domovina danes niso več najbolj zadovoljni – mnogi menijo, da bi lahko nerjaveče jeklo, ki ga je v kipu kar 560 ton, porabili bolj učinkovito. Bog vojne, Jingžu, Kitajska Znameniti kitajski vojskovodja Guan Žu je letos dobil čisto svoj kip – gigantski spomenik z imenom Bog vojne. Bronasti kip stoji v Guan Žujevem spominskem parku. Od temeljev do vrha glave meri 58 metrov, tehta pa prek 1.300 ton. Samo njegovo orožje, legendarna Guan Žujeva sekira-kopje, tehta kar 136 ton. Džingiskan, Mongolija To je najvišji kip konjenika na svetu. Spomenik ustanovitelju mongolskega imperija je visok 40 metrov, podstavek, spominski center in muzej, njegovi višini dodaja še deset metrov. Kip stoji približno 55 kilometrov zunaj mongolske prestolnice Ulan Bator, na mestu, kjer je Džingiskan po mongolski legendi našel zlat meč. Obiskovalci v kip tudi vstopijo in se podajo do konjeve glave, na kateri je razgledna točka. Buda, Zhaocun, Kitajska To je najvišji kip na svetu. Sam Buda meri 108 metrov, lotusov cvet, na katerem stoji, 20 metrov, podstavek pa še dodatnih 25 metrov. Hrib, s katerega Buda opazuje okolico, so od leta 2008 dodatno preoblikovali tako, da kip stoji še na dveh podstavkih. Skupna višina strukture danes znaša 208 metrov. Spodaj je stopalo velikega Bude. O velikosti kipa dovolj pove tale podatek – če bi zraven stal povprečno visok odrasel človek, bi mu segel kvečjemu do nohta. Guanyin, Sanya, Kitajska Tale spektakularen budistični kip je visok 108 metrov (četrti najvišji na svetu), stoji pa na morju ob obali kitajske otoške province Hainan (klik za lokacijo). Kip ima tri obraze, vsak gleda v svojo smer in počne nekaj drugega – eden drži sutro (budistične zapise), drugi lotusov cvet, tretji pa ima prekrižane roke. Afriška renesansa, Dakar, Senegal Afriška renesansa je z 49 metri najvišji kip na afriški celini. Postavili so ga leta 2010 kot spomenik 50. obletnici neodvisnosti Senegala od Francije (Senegal je bil prej francoska kolonija v Afriki). Bronasta skulptura Senegalcev ni navdušila – kritični so namreč zaradi visoke cene spomenika. Gradnja je stala skoraj 25 milijonov evrov, Senegal pa je medtem ena najrevnejših držav na svetu. Aljoša, Murmansk, Rusija Aljoša je drugi najvišji kip človeka v Rusiji (za Klicem domovine), visok je 35,5 metra. Stoji na skrajnem severu Rusije, v mestu Murmansk. (Tam blizu je tudi najgloblja luknja, kar jih je kdaj izvrtal človek). Kip so leta 1974 postavili v spomin na vse ruske vojake, ki so življenje izgubili med 2. svetovno vojno. Še posebej je posvečen tistim, ki so umrli med t. i. arktično kampanjo, boji na severni ruski fronti. Angel s severa, Velika Britanija Strašljivi kip angela stoji na angleškem podeželju tik ob avtocesti. Leta 1998 ga je postavil britanski umetnik Antony Gormley. Zasnovan je tako, da lahko prenese veter, ki piha s hitrostjo do 160 kilometrov na uro. Orkanski sunki vetra so v tem delu Velike Britanije kar pogosti. Bolj kot višina angela s severa, visok je samo 20 metrov, je zanimiv razpon njegovih kril, saj meri kar 54 metrov. To je skoraj toliko, kot čez krila meri Airbus A330, eno najpogosteje uporabljanih potniških letal na svetu. Peter Veliki, Moskva, Rusija Redno se uvršča na sezname najgrših spomenikov na svetu. Skulptura je visoka 98 metrov, tehta pa okrog 98 ton. Je res grda? Presodite sami. Bolj kot podoba spomenika številne Ruse, predvsem Moskovčane, moti sporočilo, ki ga nosi. Peter Veliki namreč ni maral Moskve, prestolnico Rusije je od tam celo preselil v Sankt Peterburg. Zakaj so mu spomenik torej postavili prav v Moskvi?


text: Gorenje pogorelo v Podnu - zurnal24 Ponedeljek, 29. maj 2017, 05:54 Petkov večer je bržkone prinesel odločitev o rokometnem prvaku za sezono 2016/17. Celjani za ubranitev naslova v zadnjih dveh kolih potrebujejo le še točko. Škofja Loka, Celje 19. 5. 2017, 21:38 Natisnite Velenjčani so v Škofji Loki zabili le 16 golov. (Foto: RK Gorenje Velenje/Facebook) Rokometaši Gorenja so v škofjeloški dvorani Poden proti domačemu moštvu Urbanscape Loka ob katastrofalni igri v napadu prepričljivo izgubili (24:16) in se praktično poslovili od možnosti za osvojitev državnega naslova. Velenjčani so po porazu v Ribnici tudi v Škofji Loki doživeli novo razočaranje. Domači rokometaši, ki višje od petega mesta ne morejo več, so z odlično igro v obrambi popolnoma zaustavili goste in zasluženo prišli do zmage, varovanci Boruta Plaskana pa so se z novim nepričakovanim porazom bolj ali manj že poslovili od boja za naslov državnega prvaka. Ob odlični igri v obrambi, v vratih se je izkazal tudi Aljaž Panjtar, so domačini z zadetkom Maria Cingesarja v 13. minuti povedli s 5:2, z minuto odmora pa je reagiral gostujoči trener Borut Plaskan. Toda po vrnitvi na igrišče so Škofjeločani dosegli še en zadetek, uspešen je bil Alen Damian, s tremi zaporednimi zadetki pa so se Velenjčani v 21. minuti vrnili v igro, saj so za domačini zaostajali le še 5:6. A ne za dolgo, kajti še naprej so bili neučinkoviti v napadu, zato pa je Aleks Kavčič sedem minut pozneje zadel za 10:6. Izid polčasa je z uspešno izvedeno sedemmetrovko postavil Matjaž Brumen. Tudi na začetku drugega polčasa Velenjčani niso našli poti do Panjtarjeve mreže, zato pa so bili bolj učinkoviti Škofjeločani, ki so v 41. minuti prvič nasprotnikom pobegnili na pet zadetkov prednosti (14:9), v 50., ko je bil uspešen Cingesar, že na šest (17:11). V zadnjih desetih minutah so se velenjske ose sprijaznile s porazom, domačini pa so še naprej igrali zavzeto in odgovorno ter prišli do zasluženih dveh točk. Celjani rutinirano opravili delo Vodilni Celjani še naprej ne popuščajo v boju za nov naslov državnega prvaka. Danes so pričakovano ugnali še do tega kola tretjeuvrščeni Koper 2013, ki je pravi odpor nudil le v prvem polčasu, v drugem pa so gostitelji hitro pobegnili na razliko, ki jim je zagotavljala mirno končnico. Kazalo je sicer, da bodo celjski rokometaši že prej strli koprski oreh, saj so kmalu vodili 4:1. Toda Koprčani so vztrajno dihali za ovratnik gostiteljem, ki so v 26. minuti Koprčanom dopustili drugo izenačenje po 1:1. Takrat je Marko Matijašević zadel za 14:14. Celjani so na glavni odmor vendarle odšli z majhno prednostjo dveh zadetkov. Celjska ekipa bo v prihodnjem kolu gostovala pri Krki, koprska pa pri Gorenju. Obe tekmi bosta v nedeljo, 28. maja. V drugem delu so Primorci korak držali približno do 41. minute, ko so zadnjič na tekmi zaostajali le še za dva zadetka. Po tem pa je šlo bolj ali manj vse po željah domačinov, ko pa je v 48. minuti Blaž Janc zadel za 29:23, je bila tekma praktično odločena. Najvišja prednost je sicer bila v 54. minuti, ko je Gal Marguč zadel za 34:26. Pri gostiteljih je bil z osmimi zadetki najbolj učinkovit Blaž Janc, pri gostih pa je osem golov dosegel Jan Gorela. 1. NLB Leasing liga (za prvaka), 8. kolo: Celje PL - Koper 37:32 (17:15)Janc 8, Mačkovšek, Mlakar po 5; Gorela 8, Vlah 4. Urbanscape Loka - Gorenje Velenje 24:16 (10:7)Kavčič 4, Jesenko po 4; Golčar 5. Sobota:Krka - Riko Ribnica LESTVICA:1. Celje PL 53 točk2. Gorenje Velenje 49 3. Koper 444. Riko Ribnica 43 (-1)5. Urbanscape Loka 356. Krka 29 (-1)


text: Horoskop - Predvid: September 2017 - Devetzvezdni KI: Rumena Prst 5 Seveda je to prijetno. Vendar preveč energije lahko tudi škodi, kadar ni pravilno usmerjena in porabljena. Hkrati to ne pomeni, da smete pozabiti na zdravju in življenju ppodporen življenjski slog. Nasprotno. To je odličen čas, da zaživite še bolj zdravo, sproščujoče in hkrati polno življenje. In, če imate težave z očmi, z bitjem srca, z želodcem in z vrtenjem v glavi, za vas to velja še toliko bolj. Niso le vaši bližnji tisti, ki morajo plesati okoli vas. Ljubezen in odnosi so nekaj, kjer smo enakovredni, a ne vedno enaki. Vsi se ves čas spreminjamo (vidimo svet na drugačen način). In, če se vam zdi samoumevno, da so drugi tisti, ki naj vam služijo, niste na pravi poti. Odnose imate takšne, kakršne ste zgradili in v prihodnje boste imeli takšne kot jih gradite danes. Septembra vas opazi prav vsak. Na vsakem koraku vam ljudje ponujajo prednost; deležni ste ugodnosti in če ste kolikor toliko dobre volje, se vam prijazno nasmihajo; pozdravljajo vas celo tisti, ki jih ne poznate, ali pa se jih ne spomnite. September je čas, ko lahko dosegate velike poslovne uspehe, ko ste pozorni na to, da ne delate škode sami sebi. Ta mesec ima le malo ljudi ugodne smeri za potovanja, pa čeprav le kratkotrajna in na majhne razdalje. Vi ste tu izjema in septembra lahko potujete proti jugovzhodu in na severozahod. Seveda ima vsako potovanje svoje lastnosti in svoje posledice. In, ko želite doseči velike uspehe, zaslužiti dober denar, narediti dobre posle, je pomembno, da izberete pravo smer ob pravem času. In seveda se za to lahko obrnete name. Septembra vas preplavi nov val noro močne energije, ki v vas spodbudi vse, kar negujete. Torej je to pravi čas, da pustite tegobe preteklosti za seboj. Posebej tiste iz avgusta in namesto, da bi negovali vaše strahove, pričnete živeti to, kar sanjate, kar si želite že iz rane mladosti. Kajti tako letna kot mesečna energija vam pomaga graditi točno to, kar hočete, je pa res, da se tega ne zavedate vedno. September je čas, ko na dan pride vse, kar v sebi negujete, pa naj boo to strah ali navdušenje, vaši 'grehi' ali pa vaše zmage. Tako je pomembno, da se zavedate, kaj hočete od tega časa. Kajti ta čas poudari vse, kar se v vas dogaja. In to povsem konkretno - v resničnem življenju. Ko delujete nezavedno, se sporadično pojavlja vse po vrsti, dobro in slabo, ko pa veste kako delovati, se prične dogajati za vas najbolj pomembno!


text: Informacijski urad SE / Novice / Izobraževanje trenerjev za učenje človekovih pravic 07.11.2008, Maribor V Mariboru ta petek, 7. novembra v prostorih Garni Hotela Tabor poteka zaključni praktični del trimesečnega intenzivnega »Izobraževanja nacionalnih trenerk in trenerjev učenja človekovih pravic«, katerega organizacijo je Direktorat za mladino in šport Sveta Evrope že tretjič zapovrstjo zaupal nevladni organizaciji EIP Slovenija - Šola za mir, letos v sodelovanju z Zavodom Voluntariat. Častna gostja bo podpredsednica Evropskega mladinskega centra Sveta Evrope ga. Zsuzsanna Zselenyi, ki bo novim trenerjem/kam spregovorila o vlogi Sveta Evrope v prizadevanju za človekove pravice in demokracijo (njeno predavanje je predvideno v petek med 11.00 in 12.30, za intervju bo na voljo med 10.30 in 11.00). Gre za že tretjo skupino nacionalnih trenerk in trenerjev, ki si bo pridobila profesionalno znanje in izkušnje skozi nacionalni neformalni program izobraževanja »KOMPAS«. Do danes so nacionalni trenerji in trenerke, združeni v projektu Center za državljansko vzgojo®, izvedli že več kot 250 interaktivnih delavnic za mladino, učitelje in aktiviste vladnih ter nevladnih organizacij širom Slovenije in skozi njih za aktivnejše državljanstvo opogumili preko 7.500 mladih. Izobraževalni portal CENTER ZA DRŽAVLJANSKO VZGOJO®, preko katerega potekajo tovrstna izobraževanja, je edini takšen v Sloveniji in se je kot primer dobre prakse uvrstil v zbornik najboljših evropskih dobrih praks učenja človekovih pravic OZN in Sveta Evrope Projekt izobraževanja poteka ob podpori Sveta Evrope, Veleposlaništva ZDA v R Sloveniji in Ministrstva za šolstvo in šport-Urada RS za mladino. Kontaktna oseba: Alenka Elena Begant, predsednica EIP Slovenija - Šola za mir, mednarodna strokovnjakinja in vodja izobraževanja, 031 577 971 solazamir@eip-ass.si www.eip-ass.si


text: Predvsem je potrebno izreči vso pohvalo in zahvalo sicer majhnemu, toda izjemno učinkovitemu operativnemu timu ljudi, ki se je »stožiške neznanke« lotil z veliko mero optimizma, vneme in pozitivne energije. Tudi s kančkom strahu, je treba priznati. A končni rezultat je poplačal ves trud, saj so naši odbojkarji v sijajni predstavi dobesedno zmleli nasprotnika, kajpada poneseni s fantastičnim vzdušjem. Nasprotniku navsezadnje niti ni preostalo kaj drugega, kot da se tej čudoviti publiki naposled opraviči, ker, kot je dejal tudi njihov glavni trener Veselin Vuković, z igro, ki so jo prikazali sploh niso sodili v ta spektakel, in so ga celo - skazili. A dogodek je mimo in smo se s polno paro lotili priprav – pravzaprav že kar neke vrste finalizacije naslednje tekme evrolige, ki bo 14. decembra ponovno v ljubljanskih Stožicah. Stožiške spektakle smo namreč podrobno načrtovali že nekaj mesecev in v ta načrt je sodila tudi promocija, ki smo jo s prvo tekmo z odliko izpeljali. K sodelovanju smo povabili sponzorje in smo se skupnimi močmi odločili dvorano brezplačno odpreti množici navijačev in ljubiteljev tega čudovitega moštvenega športa. Razlogov je bilo več: v veličastne Stožice, ki sprejmejo 12.500 obiskovalcev je odbojka vstopila prvič, a hkrati med zadnjimi kolektivnimi športi, zlasti za košarko in rokometom, ki so evroligaško sezono že dodobra in hkrati tudi sijajno začeli. Iskrene čestitke! Bilo pa je potrebno temu športnemu lesku dodati še svojega, ob tem pa se izkazati v najboljši možni maniri marketinških gurujev, ki prisegajo na znani aksiom po katerem nihče nima druge priložnosti za ustvarjanje prvega vtisa. In to je vsa poanta 12.500 brezplačnih vstopnic s katerimi smo si pravzaprav zagotovili 12.500 brezplačnih tržnih sporočil, ki delujejo po sistemu »ust do ust« in logiki pozitivnih govoric in tehtajo več od tisoč dragih reklam. To je poanta ustvarjanja vzporednih promocijskih zgodb in je navsezadnje tudi poanta predvsem dolgoročne strategije ACH Volleya, ki je končno na točki, ko se bodo vložena sredstva začela tudi vračati - želja je da z mnogokratnikom. Če ob strani namreč pustimo izjemno pozitivno publiciteto, ki jo je naš klub deležen že sedem let, in je njena vrednost izjemno visoka, so zdaj ustvarjeni vsi pogoji tudi za začetek tržne zgodbe. ACH Volley je namreč postal prepoznavna blagovna znamka in je tudi primer, ki se ga s pridom že lotevajo tudi v učnih programih. Zdaj mora steči tudi prodaja, tako vstopnic kot artiklov, v nadaljevanju pa še dosti več. In ta zgodba je tudi že stekla. Na prodajnih mestih Eventima počasi namreč že zmanjkuje vstopnic za decembrsko tekmo za spodnji del stožiške arene, ki je najbližje dogajanju na igrišču. Zato je za prodajo že odprt tudi zgornji del dvorane, resda še vedno po simboličnih cenah: po 5, 4 ali 2 evra. Skoraj v celoti so pošle tudi paketne vstopnice za tiste, ki so si na ta način rezervirali že ogled januarskega srečanja. Za naslednji krog tekmovanja – prepričani smo namreč, da bo naše moštvo glede na dosedanje predstave zagotovo napredovalo - pa bodo cene še nekoliko višje. Zato se že zdaj splača vložiti malce truda in poiskati najbližje prodajno mesto Eventima ter si zagotoviti vstopnice vsaj za preostali tekmi prvega kroga evropske lige prvakov v ljubljanskih Stožicah. Brž ko ne je mnogim zdaj že malce bolj jasno, da bo treba za rezervacije in karte narediti nekaj več kot zgolj klicati na sedež kluba. Zgodba je namreč s Stožicami dejansko dobila nove razsežnosti, ki pa gredo tudi čez meje naše države. In to je dobro. Kot je dobro dejstvo, da smo odbojki tudi na tej strani Alp dali veljavo, ki ji zlasti glede na množičnost odbojkarskih klubov v Sloveniji dejansko tudi pripada. V samem klubu smo doslej naredili veliko, zahvala za to gre sponzorjem in še zlasti družbi ACH, d.d. in njenemu generalnemu direktorju, mag. Hermanu Rigelniku, ki je v ta projekt verjel in zanj tudi sam veliko storil. Nekaj več pa bi lahko zdaj storilo tudi lokalno okolje, v katerem ima evropski klub ACH Volley svoj domicil. Na dosežke je namreč treba biti ponosen in najmanj kar je, napolniti tudi radovljiško športno dvorano, v kateri se trudimo, ne samo za promocijo odbojke in delo z mladimi, pač pa že nekaj let temu delu dodajamo tudi humanitarno noto. Še naprej bodo vrata radovljiške športne dvorane brezplačno odprta za vse, ki imajo in imamo radi odbojko, toda z mislijo, da vsak, prav vsak izmed nas lahko naredi sicer malo, a v skupnem seštevku pravzaprav izredno veliko za odbojko, za šport v celoti, za mlade, za ožje in širše družbeno okolje. ACH Volley je metaforično premaknil kamen. Skupaj brž ko ne lahko premikamo gore. Če kdaj, po tem danes in tukaj potrebujemo pozitivne zgodbe. ACH Volley jih je spisal že nekaj. Zgledi (menda) vlečejo.


text: Prosti Casino Slots - An Offer One Cannot Refuse | £ Tone Prosti! -Mobile Casino Plex Brezplačne online igralnice z igralnimi avtomati – One Cannot Refuse! £ 1000 je prostega denarnega: Igraj Online Phone Casino Slots & Win Real Cash Get £ 5 Free Mobile Slots SE = Plus 500 £ Extra Bonus! Lahko dobite vse informacije o online casino slotov, da so brez stroškov in s tem tudi splošno znano kot na spletu prosti Casino Slots, kjer lahko igrate na igralnih iger toliko, kot si želite in zaslužite več, medtem ko igrate. Wow – Reže Bonus Tabela si iskal! Sponzorji stran: Play at Coinfalls Slots Casino £ 5 FREE in več! te Prosti Casino Slots Prav tako vam nekaj promocijskih kod, ki vam lahko pomaga osvojiti veliko več kot vaša pričakovanja; edini pogoj je, da bi morali vedeti, kako pravilno uporabo teh. Bolj strokovno znanje vam pokaže pri uporabi teh kod v teh Prosti Casino Slots medtem ko igrate, bolj donosne bo vaš rezultat. Izbirate lahko med najboljše mesto po igranju s pomočjo spletnih slotov in tudi na podlagi bonus kod teh spletnih straneh ponujajo. Igra prost Slots Casino igre! Kako zaslužiti na teh Slot Igre Dobiš No Deposit Bonus Kode na mestih s pomočjo katerih lahko igrajo igralnih iger kolikor hočeš, prav kakor hitro se prijavite in popolno vseh plačilnih procesov in drugih formalnosti. Ti Prosti Casino Slots se lahko igra tudi s pomočjo ni casino bonus depozit, da vam ponuja z robom v primerjavi z drugimi spletnimi stranmi. Če želite imeti hiter strel na mizah, medtem ko igrajo casino slotov, ne da bi s svojo kreditno kartico ali če iščete najboljše vrednosti za svoj denar; obstajajo No Deposit kode bonus, ki vam pomagajo ven. To so nekatere od najboljših, da boste naleteli med igranjem nobenih igralnih iger v igralnicah. Lahko Proste Casino Slots donosna? Ti Prosti Casino Slots lahko tudi igral z nobenim bonus kod vlog, ki ga lahko imenujemo tudi kot bonus casino kode, saj vam ni treba plačati ničesar, da bi dobili ali uporabo te kode. To je razlog, zakaj so te Prosti Casino Slots izmed najbolj priljubljenih casino iger po vsem svetu. Ta bonus kode na igralnih iger, so sprejeta online casino industrije v nove višave, saj privablja ljudi iz vsega igrati in stava. Stave in casino industrija videli nove višine v zadnjih letih po uvedbi spletnih straneh. Free Casino Slots vam omogočajo, da igrajo in iger na srečo na spletu, in vsebuje tudi s temi bonus kode.


text: Kokosovo olje za obraz - ekstra deviško hladno stiskano olje za nego kože KOKOSOVO OLJE ZA NEGO SUHE KOŽE NA OBRAZU! POGLEJ VEČ! V današnjem članku bomo razkrivali skrivnosti kokosovega olja in se malce bolj posvetili vprašanju, kako učinkuje kokosovo olje za obraz in kako uporabljamo kokosovo olje za lase. Kokosovo olje pridobivajo iz kokosovih orehov, ki raste na palmi Cocos nucifera. V tropskih krajih uspevata nizka in visoka palma. Zanimivost visoke palme je predvsem ta, da prvih nekaj let rasti, samo cveti, plodovi pa se ne razvijejo. Kaj se skriva v čudežnem kokosovem olju? Kako uporabljamo kokosovo olje za obraz in nego telesa? Vlažilna krema za normalno kožo s kokosovim oljem Uporaba kokosovega olja za hujšanje Kasneje, ko začne kokosova palma delati plodove, so ti izredno kvalitetni z veliko vsebnostjo olja. Zdrava palma, lahko daje pridelek tudi do 80 let, čeprav raste na revni zemlji, ki vsebuje morsko sol. Za uživanje je primerno samo hladno stiskano kokosovo olje, a ta postopek je dolgotrajen in drag. Pogosto je kvaliteta olja sporna zaradi higienskih razmer, v katerih ga pridobivajo. Ekstra deviško, hladno stiskano kokosovo olje, je kremasto bele barve in prijetnega vonja. Pri segrevanju postane tekoče in prozorno, a čudovit vonj je še vedno prisoten. Rafinirano olje spoznamo po tem, da je brez okusa in brez čudovite arome, ki je značilna za kokos. Uporabljamo ga v mnoge namene, posebej priljubljeno je pri izdelavi naravne kozmetike in izdelkov za nego kože. Kokosovo olje za obraz ščiti kožo in je primerno za suho in občutljivo kožo. Poleg tega je kokosovo olje nepogrešljivo tudi pri pripravi raznih jedi, tudi pri dietah za hujšanje, posebej ga cenijo privrženci lchf diete. Kemijska sestava kokosovega olja je prav tako odvisna od tega, kje in kako je olje stiskano. Učinkovine v olju, se lahko spreminjajo od proizvajalca do proizvajalca, zato če želimo resnično kvalitetno olje, vedno preverimo podatke na deklaraciji. Če je olje brez vonja in okusa, potem prav gotovo ni hladno stiskano in bomo v njem tudi zaman iskali sestavine, ki ga delajo tako posebnega. V ekstra deviškem, hladno stiskanem kokosovem olju se nahajajo naslednje sestavine: Kaprilna in kaprinska kislina Mononenasičene kisline Nenasičene maščobne kisline omega 9 Maščobna kislina omega 6 Maščobna kislina omega 3 Kokosovo olje je naraven antioksidant, poznamo ga tudi po posebni lastnosti spreminjanja agregatnega stanja. Če ga postavimo v hladilnik se strdi in takrat pogosto govorimo o kokosovem maslu, a če ga postavimo na sobno temperaturo, bo takoj postalo mehkejše. Pri segrevanju postane tekoče in prozorno. Kokosovo olje najbolj poznamo zaradi krem za sončenje. Je izredno priljubljena sestavina v vseh izdelkih, ki jih uporabljamo za zaščito pred soncem in za nego kože po sončenju. Uporabimo ga lahko tudi pri izdelavi naravne kozmetike, za masažna olja, za izdelavo čistilnega mleka in za kremo za obraz. Olje se čudovito vpije globoko v kožo, jo izdatno navlaži in jo kot antioksidant tudi ščiti pred napadi prostih radikalov. Prosti radikali povzročajo staranje kože in prezgodnje gube, zato je nega z kokosovim oljem izredno učinkovita in kožo tudi pomirja. Poleg vseh teh čudovitih lastnosti, kokosovo maslo tudi deluje na vezivna tkiva kože in spodbuja nastanek novih celic. Uporabljamo ga lahko tudi za nego manjših ran, saj ima zmožnost celjenja in blaženja vnetij. Pri izdelavi osnovne vlažilne kreme za obraz, vedno potrebujemo osnovno olje in naravna eterična olja. Če nismo preveč vešči izdelave kozmetike, si lahko pomagamo tako, da izboljšamo naravno vlažilno kremo, ki smo jo kupili v trgovini z naravno kozmetiko. Recept za izdelavo vlažilne kreme za normalno kožo: V čist kozarec damo 150 ml osnovne vlažilne kreme in vanjo zamešamo eno žličko rožne vode in žličko kokosovega olja. Dodamo po štiri kapljice eteričnih olj prave kamilice, vrtnice, grenke pomaranče in eteričnega olja sivke. Vse sestavine dobro premešamo, da se sestavine povežejo v vlažilno kremo. Pod izrazom normalna koža, si pogosto predstavljamo kožo, ki je čista, brez mozoljev, gub in na splošno zdrava in cvetoča. A resnica je drugačna, saj imajo normalno kožo izključno samo otroci. Izraz je v splošni uporabi, čeprav večina med nami, po končani puberteti nima več normalne kože. Seveda so izjeme in ti srečneži, ki imajo normalno kožo, so lahko resnično srečni. Takšna koža vsebuje dovolj vode, ima pravilno napetost mišic, pravilno celično presnovo in odlično prekrvavitev. Normalna koža je privlačnega videza, lepe barve, mehka in prožna. Površina kože ima fino teksturo, brez gub, brez lis, madežev in široko odprtih por. Takšen opis se bere kot pravljica, a vsi ljudje, ki imajo normalno kožo, dobro vedo, da ta ni samo posledica genov. Za normalno kožo se je potrebno potruditi, predvsem je pomemben zdrav način življenja, veliko gibanja in uživanja svežega sadja in zelenjave. Normalna koža prav tako potrebuje nego, predvsem zato, da se ohrani svež in lep videz. Podobno kot ostale tipe kože, jo je potrebno zjutraj in zvečer temeljito očistiti, k negi spada tudi uporaba tonikov, vlažilne kreme, lahko pa uporabljamo tudi kokosovo olje za obraz. Občasno se takšni koži prileže tudi piling ali uporaba maske za obraz. Prekomerna telesna teža, je žal prisotna pri vse več ljudeh, ki se na razne načine trudijo, da bi jo omejili. Običajno preveliko težo opredelimo z indeksom telesne mase, ITM. Izračunamo ga tako, da določimo razmerje med telesno težo in kvadratom telesne višine. Rezultat na 30 nas označi za debele. Debelost je pogosto krivec za povečanje tveganja za mnoge bolezni. Grozijo nam srčno žilne bolezni, sladkorna bolezen in tudi artritis. Bolezni se pojavljajo predvsem zaradi kopičenja maščob v predelu trebuha. Shujšamo lahko resnično na mnogo načinov. Najprej pa je potrebno spremeniti način življenja, spremeniti prehranjevanje in opustiti škodljive navade. Čarobne formule ni, velik uspeh pa prinaša kombinacija telesne aktivnosti, zdrave prehrane, predvsem uživanje sadja in zelenjave. Strokovnjaki za hujšanje priporočajo tudi uživanje raznih hladno stiskanih olj. Kokosovo olje za hujšanje, preprečuje nihanje krvnega sladkorja . Kadar nam krvni sladkor preveč niha, se energija iz ogljikovih hidratov shranjuje v telesne maščobe. Uravnan krvni sladkor upočasni prebavo hrane in s tem zmanjša občutek lakote.


text: Težko pričakovan debi Williamsona, nova zmaga Dragićeve Vročice #video - siol.net četrtek, 23. 1. 2020; 6.00 Osveženo: 2 meseca, 1 teden Težko pričakovan debi Williamsona, nova zmaga Dragićeve Vročice #video Dobro razpoloženi Goran Dragić je na tekmi proti Washingtonu k zmagi Miamija prispeval 22 točk in 10 asistenc. Foto: Getty Images Ponoči je bilo v ligi NBA na sporedu kar 12 tekem, aktivna pa sta bila tudi dva slovenska legionarja. Miami Heat z Goranom Dragićem (22 točk in 10 asistenc) je na domačem parketu s 134:129 v podaljšku ugnal Čarovnike iz Washingtona, Denver Vlatka Čančarja (trojka, skok in asistenca) pa je v gosteh pri Houston Rockets visoko izgubil s 105:121. Končno je svoj debi po poškodbi dočakal prvi izbor nabora lige NBA Zion Williamson in navdušil navijače Pelikanov. V zgolj 18 minutah je dosegel 22 točk (zadel je vse štiri mete za tri) ter prispeval sedem skokov in tri asistence. Pelikani so sicer proti Spursom iz San Antonia doma izgubili s 117:121. Potem ko je bila včeraj v ligi NBA odigrana zgolj ena tekma - košarkarji Dallas Mavericks so morali priznati premoč LA Clippers (107:110) - je bil nocojšnji večer precej bolj pester. Na delu je bilo kar 24 ekip, tudi dve s slovenskim pridihom. Vrhunci obračuna med Miami Heat in Washington Wizard (134:129 po podaljšku): Goran Dragić se je s svojo Vročico veselil zmage proti Washington Wizard v podaljšku (134:129), Vlatko Čančar z Denver Nuggets pa bo iz Houstona pripotoval kislega obraza. Rakete so bile boljše s 121:105. Izkušeni Dragić, ki je v igro znova vstopil s klopi, je k 31. zmagi svojega moštva v tej sezoni prispeval 22 točk in 10 asistenc, novinec Čančar pa je v treh minutah dosegel tri točke (uspešen je bil pri metu za tri), skok in asistenco. Na strani Houstona sta se razigrala Russell Westbrook (28 točk in 16 skokov) in James Harden s 27 točkami, petimi skoki in petimi asistencami. Končno: debi Ziona Williamsona Številni pogledi pa so bili ponoči usmerjeni na parket v New Orleansu, kjer je 19-letni Zion Williamson, prvi izbor na junijskem naboru lige NBA, po poškodbi kolena končno dočakal svoj debi na velikem košarkarskem odru. Čeprav so njegovi Pelikani s 117:121 doma izgubili proti San Antonio Spurs (LaMarcus Aldridge je dosegel 32 točk), je navdušil ljubitelje košarke. V zgolj 18 minutah je dosegel 22 točk (zadel je vse štiri mete za tri), ter prispeval sedem skokov in tri asistence. Statistiki najmočnejše košarkarske lige so že začeli s številnimi primerjavami, enako pa to počno tudi uporabniki družbenih omrežij. Številni so prepričani, da se je s prihodom najstnika začelo novo obdobje v ligi NBA.


text: Televizije B92 ni več, spletna stran za zdaj ostaja | MMarketing - Marketing magazin Ključne besede: blagovna znamka, mediji, splet, tehnologija, televizija, znamčenje Sprememba vidne identitete naj bi bila postopna. 3. septembra 2017 je televizija skupaj s sporočilom za javnost objavila tudi prvi oglas z novo grafično podobo. Podrobnosti sprememb v programu in kadrovanju pa še niso objavili. »Vodstvo televizije ima veliko izkušenj z modernizacijo medijskih platform. Po uspešni prenovi Prve televizije in Play radia (nekdanjega radia B92, s katerim se je tudi začela zgodba B92, op. p.), je prišla na vrsto naslednja sprememba. Ob spoštovanju vseh vrednot, ki jih simbolizira televizija B92, kjer je prepleteno veliko čustev in spominov, se bo s tem končalo neko preteklo obdobje,« so zapisali v uradnem sporočilu za javnost. Veran Matić, glavni in odgovorni urednik informativnega programa in eden od ustanoviteljev B92, odločitve vodstva še ni komentiral.


text: Poziv prostovoljcem - vključitev v projekt PROSTOFER Poziv prostovoljcem, da v občini Ljutomer postanejo prostovoljni šoferji v projektu PROSTOFER V prihodnjih mesecih bo v občini Ljutomer zaživel PROSTOFER - trajnostni vseslovenski prostovoljski projekt za mobilnost starejših, ki povezuje starejše osebe, ki potrebujejo prevoz in ne zmorejo uporabljati javnih in plačljivih prevozov, s starejšimi aktivnimi vozniki, ki pa po drugi strani radi priskočijo na pomoč. Prostofer je namenjen vsem tistim starejšim, ki ne vozijo sami, nimajo sorodnikov in imajo nizke mesečne dohodke, pa tudi slabše povezave z javnimi prevoznimi sredstvi. Prostofer jim omogoča lažjo dostopnost do zdravniške oskrbe, brezplačne prevoze do javnih ustanov in za druge nujne in potrebne prevoze. Vozniki prostovoljci bodo prevoze opravljali od ponedeljka do petka med 8. in 16. uro, izjemoma pa se lahko dnevi in ure tudi prilagodijo potrebam. Prostovoljni šofer je lahko vsak zanesljiv šofer, ki ima veljavno voz Nameščena tabla, ki opozarja lastnike psov! Pse, naše hišne ljubljence, moramo imeti na javnem mestu na povodcu, prav tako moramo poskrbeti za čiščenje pasjih iztrebkov. Medobčinski inšpektorat in redarstvo tudi na območju ljutomerske občine nadzoruje izvajanje zakonskih predpisov na tem področju, veseli pa nas, da si čiste javne površine želite tudi občani, ki nas večkrat opozarjate na nečedno ravnanje. Tudi na pobudo občanov je bila ob otroškem igrišču med blokovskim naseljem v Užiški ulici v Ljutomeru nameščena tabla, ki opozarja lastnike psov, da morajo imeti le-te na povodcu in da so dolžni za svojimi ljubljenci pospravljati iztrebke. V prihodnje se bodo table nameščale tudi na drugih lokacijah po ljutomerski občini, a verjamemo, kljub temu, da tabel še ni nameščenih, da se boste vedli odgovorno ter svoje pse na vsakodnevne sprehode vodili na povodcu in odstranjevali pasje iztrebke. Hvala, ker skrbite za čisto okolje in naš skupni bi V okviru obiska Vlade Republike Slovenije v Pomurju in povabilu ljutomerskega odbora NSi je v torek, 23. novembra 2021, Ljutomer obiskal minister za infrastrukturo Jernej Vrtovec, ki se je skupaj s sodelavkami z Direkcije Republike Slovenije za investicije v Mestni hiši v Ljutomeru z županjo Občine Ljutomer mag. Olgo Karba in sodelavci iz občinske uprave pogovarjal o infrastrukturnih projektih na območju ljutomerske občine oz. širše Prlekije. Iz državnega proračuna se je pravkar pričelo urejanje nevarnega cestnega priključka z regionalne ceste proti Jeruzalemu, prihodnje leto pa se bo urejal še cestni izvoz iz naselja Šalinci na regionalno cesto. Minister Vrtovec je obljubil, da se bo v prihodnje letu uredilo krožišče pri sodišču v Ljutomeru, sprejel pa je tudi pobudo Občine Ljutomer, da se v Zakon o cestah umesti določilo, da gradnjo pločnikov in kolesarskih cest ob regionalnih cestah financira država in ne občine, kot je v zakonu zaved Odprava napak na objektu vrtca v Cezanjevcih Občina Ljutomer je v letu 2016 končala z izgradnjo novega vrtca v Cezanjevcih. V času garancijske dobe za odpravo morebitnih napak na objektu je uporabnik objekta opazil zastajanje meteorne vode na steklenih nadstreških nad teraso na južni strani objekta, pojavljale so se tudi težave pri temperaturi vode v območju kuhinje. Občina Ljutomer je kot investitor od izvajalca del zahtevala odpravo ugotovljenih napak na objektu in sicer v času veljavnosti bančne garancije, to je do konca letošnjega leta. Sanacijska dela se že izvajajo. Požar, eksplozija 1. 12. 2021 16:55 Ob 16.55 je med naseljema Gajševci in Radoslavci, občina Ljutomer, gorel drog električne napeljave. Goreti je prenehalo še pred prihodom gasilcev PGD Ljutomer in Radoslavci, ki so zavarovali kraj in preventivno pregledali okolico. Obveščena je bila pristojna elektro služba. Nov urnik izvajanja testiranj v Zdravstvenem domu Ljutomer URNIK IZVAJANJA TESTIRANJ HAGT in PCR PROTI Covid – 19 od 01.12. 2021 NAPREJ PONEDELJEK 14.00 – 18.00 SREDA 12.00 – 14.00 ČETRTEK 14.00 – 18.00 PETEK 12.00 – 17.00 SOBOTA HAGT 10.00 – 12.00 PCR 12.00 - 13.00 NEDELJA PCR 13.00 – 14.00 HAGT 14.00 – 15.00 PONEDELJEK – PETEK PCR 08.30 – 9.30 HAGT 9.30 – 10.00 DO BREZPLAČNEGA HITREGA TESTA SO UPRAVIČENI: VSI, KI IMAJO UREJENO OSNOVNO ZDRAVSTVENO ZAVAROVANJE; STALNO ALI ZAČASNO BIVALIŠČE V SLOVENIJI, ALI SO ZAPOSLENI PRI DELODAJALCU S SEDEŽEM V RS, OZIROMA SO DIPLOMATSKI PREDSTAVNIKI V RS DO HAGT TESTOV ZA SAMOTESTIRANJE SO UPRAVIČENI UČENCI IN DIJAKI, DVIGNEJO JIH Z ZDRAVSTVENO KARTICO V LEKARNI, PCT POGOJ JE OBVEZEN OD 12. LETA NAPREJ, NA PCR SE LAHKO VSAK POSAMEZNIK, KI OPRAVI HITRI TEST DOMA IN JE LE TA POZITIVEN (POSLIKA IN PRINESE S Enkratna socialna pomoč za študente in dijake Prleški študentski klub je objavil razpis za enkratno socialno pomoč za študente in dijake iz Upravne enote Ljutomer. Podelili bodo 25 denarnih pomoči socialno ogroženim študentom in dijakom v višini 250 evrov na upravičenca. Podrobnosti na povezavi: https://www.prleski-student.si/novice/socialna-pomoc Tehnična in druga pomoč 26. 11. 2021 11:56 Ob 12.00 so gasilci PGD Ljutomer na Fulneški ulici v Ljutomeru s tehničnim posegom odprli vrata stanovanja, v katerem so našli mrtvo osebo. Izgradnja priključka Vrtca Mala Nedelja v zaključni fazi Rekonstrukcija javne poti JP724721 Mota (Brod) Ureditev kolesarske povezave Ljutomer - Cezanjevci Ogled občinskih objektov, potrebnih energetske sanacije Ureditev prostorov za mlade - III. faza Izgradnja prizidka Vrtca Mala Nedelja Projekt obnovitve mokrotnih habitatov ob Muri – Natura Mura OBJAVA namere o sklenitvi neposredne najemne pogodbe za garažo G1 na naslovu Slavka Osterca ulica 6 v Ljutomeru OBJAVA namere o sklenitvi neposredne najemne pogodbe za garažo G1 na naslovu Slavka Osterca ulica 6 v Ljutomeru. Celotno besedilo najdete v priponki.


text: Združenje občin Slovenije: 78. REDNA SEJA VLADE RS 11.03.2016 Starost: 6 let Ljubljana, 10. 3. 2016 – Vlada RS je na svoji 78. redni seji med drugim sprejela načrt izvedbe premestitve 567 oseb iz Italije in Grčije in trajne preselitve 20 oseb iz tretjih držav, Strategijo razvoja informacijske družbe do leta 2020 – DIGITALNA SLOVENIJA 2020, Načrt razvoja širokopasovnih omrežij naslednje generacije do leta 2020, Predlog resolucije o nacionalnem programu ravnanja z radioaktivnimi odpadki in izrabljenim gorivom za obdobje 2016-2025. Vlada RS se je tudi seznanila z informacijo o pripravi pilotnih projektov po Akcijskem načrtu Resolucije o Nacionalnem stanovanjskem programu 2015 - 2025 ter sprejela odgovor v zvezi s problematiko financiranja občin in ga bo posredovala Komisiji DZ za nadzor javnih financ. Načrt izvedbe premestitve 567 oseb iz Italije in Grčije in trajne preselitve 20 oseb iz tretjih držav Na podlagi sklepa Sveta EU 2015/1523 in sklepa Sveta EU 2015/1601 bo Slovenija: premestila 567 oseb iz Italije in Grčije (ali druge države članice, ki bi bila izpostavljena hudemu pritisku na nacionalni migracijski in azilni sistem) (relokacija) in preselila 20 oseb iz tretjih držav (resettlement). Končno število oseb bo verjetno višje, odvisno od trenutnih migracijskih razmer in končnega dogovora o številu premeščenih oseb. V okviru premestitve bo Slovenija sprejela osebe iz držav, za katere po podatkih na ravni EU delež ugodno rešenih prošenj za mednarodno zaščito med vsemi odločitvami znaša vsaj 75 %. Takšen delež imajo Sirija, Eritreja, Irak, Centralnoafriška republika, Svazi, Jemen in Bahrajn, zato bodo v Slovenijo sprejeti prosilci iz teh držav. V okviru trajne preselitve so prednostne regije, določene na ravni EU: Severna Afrika, Srednji vzhod in države Afriškega roga oziroma regije, kjer so vzpostavljeni evropski Regionalni programi zaščite. Glede na navedeno bo Slovenija v okviru trajne preselitve sprejela osebe iz Sirije. Slovenija bo s premestitvami oseb začela aprila letos. V rednih časovnih presledkih (vsaj vsake tri mesece) bo Italiji oziroma Grčiji sporočila število oseb, ki jih je mogoče hitro premestiti. Predvidena časovnica prihoda premeščenih oseb: Vseh 20 oseb, ki bodo trajno preseljene, bodo k nam prišle v letošnjem letu. Premestitev iz Italije in Grčije (relokacija) V Italiji oziroma Grčiji se opravi postopek registracije, odvzema prstnih odtisov in vnosa podatkov v Dublinet in Eurodac. Od tam tudi sporočijo, da so kandidati na voljo. Zavrnitev je možna zgolj v primeru obstoja utemeljenih razlogov, da se osebo šteje kot grožnjo za nacionalno varnost ali za javni red ali da obstajajo izključitveni razlogi. Slovenija na podlagi prejetih in proučenih podatkov Italiji oziroma Grčiji pošlje sporočilo o sprejetju/zavrnitvi za vsakega prosilca posebej. Po prihodu v Slovenijo bodo osebe nameščene v azilni dom, kjer bodo imele zagotovljeno nastanitev in oskrbo, hkrati bo izveden postopek mednarodne zaščite. Prosilcem je zagotovljena osnovna oskrba, spremljanje postopka v jeziku, ki ga razumejo, brezplačna pravna pomoč v postopku pred Upravnim in Vrhovnim sodiščem, in sicer s pomočjo enega svetovalca za begunce, nujno zdravljenje, izobraževanje, žepnina in pravica do dela in zaposlovanja. Prosilcem je v fazi odločanja ob izpolnjevanju pogojev omogočeno tudi bivanje na zasebnem naslovu. Po pridobitvi statusa mednarodne zaščite bodo osebe nameščene v integracijsko hišo (trenutno imamo dve, eno v Ljubljani in eno v Mariboru) za največ 15 mesecev, po poteku tega obdobja se osebe nastanijo na zasebnem naslovu, pri čemer so za dve leti po izselitvi iz integracijske hiše upravičene še do izplačila denarnega nadomestila za zasebno nastanitev (trenutno 288,81 evrov za eno osebo). Prve tri mesece (uvajalno obdobje) bodo vključene v orientacijski program (seznanjanje z načinom življenja, institucijami v RS, osnove slovenskega jezika, praktična raba jezika, uvajanje v samostojno življenje), ki ga bo izvajala z javnim razpisom izbrana organizacija – postopek javnega razpisa za izvajalca programa je v zaključni fazi. Po poteku uvajalnega obdobja jim bo nudena pomoč pri iskanju zasebne nastanitve, učenje slovenskega jezika, učna pomoč in pomoč svetovalca za integracijo. Trajna preselitev (resettlement) Slovenija status begunca prizna osebam, ki prebivajo v tretji državi in izpolnjujejo pogoje za priznanje statusa. V postopku odločanja se upošteva poročilo, ki ga za vsako osebo pripravi uradna oseba pristojnega organa oziroma Visoki komisariat v tretji državi, iz katere bodo osebe trajno preseljene. Po prihodu v Slovenijo bodo osebe z že priznanim statusom v tretji državi nastanjene v ustrezno obliko nastanitve. Glede na relativno majhno število sprejetih oseb v okviru projekta trajne preselitve, s katerimi še nimamo izkušenj, smo pripravili poseben projekt vključevanja. Namen projekta je zagotoviti nastanitev, orientacijski program in pomoč pri vključevanju, ki ga bo izvajal na javnem razpisu izbran izvajalec. Za namen izvedbe načrta bodo porabljena tako proračunska sredstva kot sredstva Sklada za azil, migracije in vključevanje. Za izvedbo projektov bodo porabljena sredstva Sklada za azil, migracije in vključevanje v višini 75 % in sredstva državnega proračuna v višini 25 %. Slovenija bo za vsako premeščeno osebo od Evropske komisije prejela dodatnih 6.000 evrov in za vsako trajno preseljeno osebo 10.000 evrov (zanje zaprosimo ob dejanski premestitvi/trajni preselitvi). Vlada RS je sprejela Načrt razvoja širokopasovnih omrežij naslednje generacije do leta 2020 in naložila Ministrstvu za izobraževanje, znanost in šport, da pri operaterjih elektronskih komunikacij testira tržni interes za zagotavljanje širokopasovnega dostopa do interneta na način, kot je predviden v Načrtu razvoja širokopasovnih omrežij naslednje generacije do leta 2020. Vlada je tudi naložila Ministrstvu za izobraževanje, znanost in šport, da glede na izraženi tržni interes operaterjev elektronskih komunikacij pripravi spisek območij, ki so bele lise, s tem spiskom dopolni Načrt razvoja širokopasovnih omrežij naslednje generacije do leta 2020 ter o tem seznani Vlado Republike Slovenije. V interesu razvoja digitalne družbe in izkoriščanja priložnosti, ki jih omogočajo informacijsko komunikacijske tehnologije in internet za doseganje trajnih gospodarskih in družbenih koristi, kot so med drugim razvoj gospodarstva, večja konkurenčnost, nova kakovostna delovna mesta ter enakomeren razvoj podeželja in urbanih področij, je strateški cilj do leta 2020 96 % gospodinjstvom zagotoviti širokopasovni dostop do interneta hitrosti vsaj 100 Mb/s in vsaj 30 Mb/s za 4 % gospodinjstev.


text: Ustanovitev Kulturnega društva Prinskau leta 2002 – Rudi BREGAR Sredi decembra so na Primskovem ustanovili novo kulturno društvo, ki združuje ženski pevski zbor, klenkarje, dramsko skupino, v začetku januarja pa so začeli tudi z vajami otroškega pevskega zbora. Društvo se imenuje »Prinskau«, ime pa so si izbrali v prvi omembi kraja iz leta 1258, kar kaže, da ima Primskovo že dolgo in bogato zgodovino. Doslej so pevke delovale predvsem kot cerkveni ženski pevski zbor, ki bo svoje delo seveda nadaljeval. Ker seveda pevk ni v izobilju, bodo te pevke pele tudi v društvenem pevskem zboru. Odločili so se namreč, da bo to osrednji pevski zbor na Primskovem, ki k sodelovanju vabi še druge pevke, predvsem pa pevce, da bi zbor razširili še z moškimi glasovi. Po novem letu so z vajami pričeli tudi najmlajši (od 6 leta starosti do 5 razreda OŠ) v okviru otroškega pevskega zbora. Oba zbora vodi prof. Marta Steklasa. Društvo šteje prek 20 članov in nadejajo se, da se bo število članov še povečevalo. In pri njihovem delu, zagotavljajo, jih nič ne bo ustavilo. Niti grožnje posameznikov, niti prepovedi, denimo, izvedbe silvestrovanja za vse mlade na Primskovem, niti »nasveti« naj se društvo ukvarja samo s posvetno vsebino. Odločeni so, da jih bo združevala predvsem kultura v najširšem pomenu. Pevski zbor ima vaje vsako soboto ob 17. uri, ko se lahko pridružijo tudi nove pevke in pevci, vse krajane pa bodo o delovanju društva obvestili tudi pisno. Največji problem je v tem trenutku še vedno prostor za vaje in upajo, da se bodo uspeli dogovoriti za ustrezen prostor v kraju, da bi lahko izvajali najrazličnejše dejavnosti. Zdaj jim prostor nudi domači župnik Pavel Šporn. Sedež društva je na naslovu Gradišče 28, 1276 Primskovo.


text: PPT - Medjezično iskanje (MI) 1 PowerPoint Presentation, free download - ID:5887146 Medjezično iskanje (MI) 1 - PowerPoint PPT Presentation Medjezično iskanje (MI) 1 PowerPoint Presentation Medjezično iskanje (MI) 1 <iframe src="https://www.slideserve.com/embed/5887146" width="600" height="497" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px;margin-bottom:5px;max-width: 100%;" allowfullscreen webkitallowfullscreen mozallowfullscreen> </iframe> Medjezično iskanje (MI) 1. Razlogi za razvoj MI, definicije in pregled postopkov MI, MI z večjezičnimi tezavri, računalniško prevajanje v MI. Motivacija za razvoj MI. Hiter razvoj omrežnega (spletnega) publiciranja sprožil razvoj iskalnikov spletnih dokumentov. IZBIRNI PREDMET: ŽIVLJENJE ČLOVEKA NA ZEMLJI (ŽČZ) 8. razred – 35 ur - . izvajalec: anica stele. delo z literaturo, Kako s pomočjo sistema COBISS poiščemo gradivo v Lavričevi knjižnici? - . odprete spletno stran lavričeve Iskanje po bazah podatkov - . katere baze?. isi web of knowledge isi science indicators proquest springerlink google Priprava diplomskega projekta 1. stopnja, bolonjski študij - . dr. nataša siard knjižnica oddelka za zootehniko Vor dem Test - . 1. akademiker. prihodnost boriti se konkurenčni boj uspeti če, pa iskati iskanje dela ugajati, mi je Uporaba informacijskih virov - . mag. janez jug, nataša godec,. vsebina. informacijski viri informacijska pismenost Avtomatsko indeksiranje 1 - . poizvedovanje po dokumentih, ročno vs. avtomatsko indeksiranje, uvod v statistične metode Poglavje 7 - . indeksi z uporabo drevesnih struktur povzeto po [1]. indeksi – uvod. včasih hočemo najti vse zapise, Windows 8 Tips & Tricks - . tadej Žlak , tadej.zlak@sola-prihodnosti.si. ux first steps. prenovljeni meni start Medjezično iskanje (MI) 2 - . prevajanje iskalnih zahtev s slovarji, prevajanje iskalnih zahtev s korpusi, avtomatska Orodja za izdelavo terminoloških zbirk - . prevajalska orodja 2005/06. o multitermu. delo s terminologijo: vnašanje Spletno usposabljanje za uporabo e-storitev IZUM-a - . maksimiljan gerkeš izum institut informacijskih znanosti. Zapiši vse delitelje števil - . 1 3 7 8 25 in jih preštej. vsa naravna števila razvrstimo število 1 praštevila Seminarske naloge (iskanje virov, pisanje – osnovne informacije) - . dr. nataša siard februar 2014 www.bf.uni - Kazalci in dinamične podatkovne strukture : seznami - . enojno povezani , dvojno povezani . vstavljanje . brisanje . Nada Mulej - Blagovna znamka "jaz" in iskanje zaposlitve. nada mulej. trenerka, coach, predavateljica. direktorica Seminarske teme - Namen seminarja. selektivno iskanje virovskupinsko delopisno porocilo v obliki clankapredstavitev pred Predstavitev elektronskih storitev za delodajalce Zavoda RS za zaposlovanje - . elektronske in interaktivne storitve za Medjezično iskanje (MI) 1 Razlogi za razvoj MI, definicije in pregled postopkov MI, MI z večjezičnimi tezavri, računalniško prevajanje v MI. Motivacija za razvoj MI • Hiter razvoj omrežnega (spletnega) publiciranja sprožil razvoj iskalnikov spletnih dokumentov. • Na začetku skoraj 100% dokumentov v angleščini – vsa metodologija spletnih iskalnikov prilagojena angleščini. • Danes porazdelitev jezikov spletnih dokumentov bistveno drugačna: • 60% angleščina, • 39% evropski, neangleški jeziki, • 10% ostalo. Motivacija za razvoj MI • Taka porazdelitev se neposredno odraža v zbirkah velikih iskalnikov. • Gradnja zbirk in iskalni algoritmi spletnih iskalnikov so še vedno prilagojeni angleščini. Motivacija za razvoj MI Iskanje z iskalnimi zahtevami v naravnem jeziku: • Primerjanje besed ali besednih zvez iz iskalne zahteve z besedami ali besednimi zvezami v dokumentih. • Iskanje ne more dati rezultatov, če sta iskalna zahteva in dokument v različnih jezikih. Motivacija za razvoj MI • Iskalec mora sestaviti ločene iskalne zahteve v jezikih dokumentov. • Težave: • iskalec se tekoče izraža le v enem ali dveh jezikih, ostali dokumenti nepoiskani, • neizenačena kvaliteta rezultatov zaradi različnega znanja jezikov pri istem iskalcu, • multiplikati prevodov istega dokumenta, • velik iskalni napor, • ... Definicije medjezičnega iskanja V strokovni literaturi se pojavljajo različni izrazi: • cross-language IR, • cross-lingual IR, • multilingual IR, • translingual IR..., ne da bi bila jasna razmejitev njihovih pomenov. Definicije MI Medjezično iskanje je iskanje, pri katerem je • naravni jezik iskalne zahteve lahko različen od jezika ali jezikov dokumentov v zbirki. • Iskalna zahteva je v jeziku aalib, • dokumenti v zbirki so v jezikih ainb, • poiskani relevantni dokumenti so v jezikihainb. • MI je tudi iskanje po enojezični zbirki, če so lahko iskalne zahteve v različnih jezikih. Definicije MI • Enojezično ali istojezično iskanje (monolingual IR): • Iskalna zahteva in poiskani dokumenti v zbirki so v istem jeziku. • Medjezično iskanje z enim delom svoje definicije pokriva tudi enojezično iskanje. Definicije MI • Najširši izraz je večjezično iskanje (multilingual IR), ki vključuje • enojezično iskanje, • medjezično iskanje, in • iskanje dokumentov z deli v več jezikih. • Večjezične sisteme imenujemo tudi sisteme s pomnoženo enojezično funkcionalnostjo: • ločene iskalne zahteve v različnih jezikih in priklic dokumentov v teh jezikih. Definicije MI Ameriški zorni kot: • medjezični sistemi so »sistemi, ki iskalcem nudijo dokumente, ki jih ti ne znajo prebrati«. Splošno o MI: IR vs. MI Področji IR in MI imata mnogo skupnega: • načine organiziranja dokumentov v zbirkah, • metode avtomatskega indeksiranja, • interpretiranje iskalnih zahtev, • računanje relevantnosti dokumentov. Splošno o MI: IR vs. MI Med področji IR in MI obstaja bistvena razlika: • klasični IR ne potrebuje prevajanja. • Vsak avtomatski postopek MI, ki ni vezan na ročno indeksiranje z večjezičnimi tezavri, vključuje neko vrsto računalniškega prevajanja. Splošno o MI Avtomatske metode medjezičnega iskanja prevajanje iskalnih zahtev prevajanje dokumentov kontroliran besednjak popolni dokumenti zgoščeni opisi naravni jezik formalizirano znanje korpusi ontologije poravnanebesede poravnanistavki poravnanidokumenti slovarji tezavri tezavri kolokacij vzporedni primerljivi Ontologije Ontologija: • predstavitev mreže ali hierarhije konceptov in njihovih povezav Tezaver: • ontologija namenjena opisovanju in iskanju dokumentov v kontroliranih pogojih Dvojezični leksikon: • ontologija namenjena strojnemu prevajanju Dvojezični slovar: • ontologija namenjena človeškemu prevajanju MI z večjezičnim tezavrom MI z večjezičnim tezavrom • Najstarejša oblika MI. • Tezaver s prevodi konceptov v različne jezike. • Ročno indeksiranje dokumenta v jezikih a, b,c z deskriptorji v jezikih a, b, c. • Iskanje z deskriptorji v jeziku a vrne dokumente v jezikih a, b, c. • Do 100% uspešnost v primerjavi z enojezičnim iskanjem. MI z večjezičnim tezavrom Primer večjezičnega besednjaka: EUROVOC: • Večjezični tezaver, v katerem so vsa gesla prevedena v 18 jezikov EU (+ hrvaščina, albanščina, bolgarščina, romunščina in ruščina). • Gesla pokrivajo področja, na katerih je aktivna EU. • Uporabljajo ga dokumentacijske službe vseh pomembnejših institucij EU, pri katerih nastajajo dokumenti, med drugim Evropski, nacionalni in regionalni partlamenti. MI z večjezičnim tezavrom • Največja pomanjkljivostMI z večjezičnim tezavrom je cena ročnega indeksiranja. • Opravljeni zanimivi poskusi izrabe večjezičnih tezavrov za prevajanje iskalnih zahtev v naravnem jeziku. • Osnovna ideja: prevesti iskalne zahteve v naravnem jeziku v deskriptorje večjezičnega tezavra in izvesti MI. MI z večjezičnim tezavrom • Primer: uporaba UMLS za MI s francoskimi in španskimi iskalnimi zahtevami v naravnem jeziku. • UMLS (Unified Medical Language System): "seštevek" 60+ tezavrov, osnova je MeSH (Medical Subject Headings). • Obstaja nekaj prevodov MeSH, vključenih v UMLS. MI z večjezičnim specializiranim tezavrom Povzetek postopka: • Prevajanje francoskih in španskih iskalnih zahtev v naravnem jeziku v francoske oz. španske prevode deskriptorjev MeSH. • Sestavljanje iskalne zahteve iz angleških ustreznic teh deskriptorjev. • Iskanje po zbirki Medline, ki je indeksirana z angleškimi deskriptorji. MI z večjezičnim specializiranim tezavrom Primer (nadaljevanje): • Izbor francoskih (španskih) deskriptorjev v 3 korakih: • izbrani enobesedni deskriptorji, ki so enaki besedam iz iskalne zahteve, • sestavljeni vsi možni pari preostalih besed in izbrani dovolj podobni dvobesedni deskriptorji, • za vsako besedo, preostalo po korakih 1 in 2 • zbrani vsi deskriptorji, v katerih se pojavlja, • poiskani njihovi angleški prevodi, • angleški deskriptorji razbiti na besede, • kot prevod v angleščino izbrana najfrekventnejša beseda. MI z večjezičnim specializiranim tezavrom Primer (nadaljevanje): • Uspešnost postopka, merjena kot % natančnosti, ki bi jo dosegli z angleškimi deskriptorji, ki bi jih določil izkušen informacijski posrednik: • španske iskalne zahteve – 71%, • francoske iskalne zahteve – 61%. • Relativno uspešen poskus, vendar postopek omejen na specializirano ontologijo (MeSH) v relativno ozki domeni (medicina). MI zračunalniškim prevajanjem dokumentov MI zračunalniškim prevajanjem dokumentov Dilema: • prevajanje iskalnih zahtev ali prevajanje dokumentov? Prevajanje iskalnih zahtev: • (teoretično) manjši računalniški napor, • iskalec dobi rezultate v različnih jezikih, • večji iskalčev napor pri razumevanju dokumentov. MI zračunalniškim prevajanjem dokumentov Prevajanje dokumentov (v fazi gradnje zbirke) • prevajanje vseh dokumentov v vse jezike zbirke, • iskanje je enojezično, • uporabnik dobi dokumente v svojem jeziku, • majhen iskalčev napor, velik (prevelik?) računalniški napor. MI zračunalniškim prevajanjem dokumentov Prevajanje dokumentov (po iskanju) • prevajanje iskalnih zahtev, sledi medjezično iskanje, • iskalec je sposoben približnega razumevanja dokumentov in odločanja o relevantnih dokumentih, • (varianta: sistem sposoben avtomatskega abstrahiranja in prevajanja zgoščene vsebine), • avtomatsko prevajanje najboljših relevantnih dokumentov, • prevodi se v sistemu kopičijo. MI zračunalniškim prevajanjem dokumentov Eden redkih poskusov (Oard, 1998): • Korpus 250.000 nemških dokumentov računalniško preveden v angleščino. • Iskanje z angleškimi iskalnimi zahtevami – zelo velika natančnost. • Za prevajanje porabljenih 10 procesorskih mesecev na delovnih postajah Sun Sparc 20. • Korpus relativno majhen in statičen – realnost spleta, digitalnih knjižnic in števila jezikov je drugačna. MI zračunalniškim prevajanjem dokumentov Konsenz srenje: • računalniško prevajanje dokumentov je prenaporno in prepočasno za zahteve MI. • Zaenkrat je videti njegovo prihodnost le v omejenih situacijah za prevajanje posameznih dokumentov. MI s prevajanjem iskalnih zahtev MI s prevajanjem iskalnih zahtev • Iskalna zahteva se z avtomatskimi postopki prevede v jezike dokumentov, potem sledi serija enojezičnih iskanj. • Na prvi pogled je pravo računalniško prevajanje iskalnih zahtev idealno tudi za potrebe MI, realnost je drugačna. MI s prevajanjem iskalnih zahtev Računalniško prevajanje temelji na metodah, kot so • razčlenjevanje stavkov, • označevanje besednih vrst, • razreševanje dvoumnosti večpomenskih (polisemih besed). Cilj računalniškega prevajanjaje • generiranje sintaktično in semantično pravilnih stavkov. • Pri različnih prevodih besede se mora prevajalnik odločiti le za enega. MI s prevajanjem iskalnih zahtev • Računalniško prevajanje potrebuje dolge in pravilne besedilne strukture ter sobesedilo za ugotavljanje najverjetnejšega pomena besed. • Iskalne zahteve so kratka besedila, pogosto le zaporedja ključnih besed. • Uporaben rezultat prevajanja za potrebe MI so posamezne, nepovezane besede. • Različni prevodi besede so pogosto sinonimi in so zato lahko koristni v prevedeni iskalni zahtevi. MI s prevajanjem iskalnih zahtev • Pravo računalniško prevajanje iskalnih zahtev uporabno le v redkih primerih: • dolge, večstavčne iskalne zahteve, • dokument kot iskalna zahteva in iskanje najsorodnejših dokumentov v ciljnem jeziku.